Sør-Koreas nasjonalforsamling

Sør-Koreas nasjonalforsamling (hangul: 국회, romanisert: Gukhoe) er den sørkoreanske nasjonalforsamlingen, organisert som en ettkammer lovgivende forsamling. Det sørkoreanske valgsystemet er et parallellsystem, der en velger har to stemmer; en som gis til en kandidat i enmannskretser, en på et parti i et forholdstallsvalg. Av de tilsammen 300 folkevalgte medlemmene i nasjonalforsamlingen, fordeles 54 etter forholdstallsvalg, såfremt partiet har minst fem direktevalgte mandater, eller når en sperregrense på tre prosent. Valgordningen bidrar både til styringsflertall for det største partiet, men også til at flere mindre partier sikres representasjon.

Valg gjennomføres hvert fjerde år, med årlige suppleringsvalg. Suppleringsvalgene bidrar til at partirepresentasjonen ikke er fast gjennom hele perioden. Etter parlamentsvalget i 2004, førte suppleringsvalg på seks mandater året etter til at regjeringen mistet sitt flertall i nasjonalforsamlingen.

Det sist avholdte parlamentsvalget ble gjennomført 11. april 2012. Neste parlamentsvalg avholdes i april 2016.

Bakgrunn

I henhold til landets konstitusjon skal nasjonalforsamlingen ha minst 200 medlemmer. Loven sier at kandidater til nasjonalforsamlingen må være minst 30 år gammel. Et krav om å ha et opphold i landet på minst fem år før valget ble fjernet etter et politisk kompromis i 1987, slik at Kim Dae-jung, som hadde vært flere år i eksil i Japan og USA på 1980-tallet, kunne stille til valg. I motsetning til de mer autoritære periodene før 1987 er det under den sjette republikken (etter 1987) ikke lenger mulig for presidenten å oppløse nasjonalforsamlingen.

Medlemmer av forsamlingen er immune mot arrestasjon og siktelse så lenge forsamlingen er samlet, med unntak av in flagrante delicto-saker. Om en representant er under arrest og nasjonalforsamlingen skal tre sammen, må vedkommende løslates. Representanter kan heller ikke saksøkes som følge av uttalelser en kommer med i nasjonalforsamlingen. Større pressefrihet og økt uavhengighet for domstolene, foruten opposisjonens stadig større reelle politiske makthar gitt representantenes immunitet et reelt preg under den sjette republikk, enn sammenlignet med tidligere da domstolene ikke brydde seg så mye om hva loven sa.

Under den sjette republikk er nasjonalforsamlingens posisjon mye sterkere enn under det tidligere militærstyret. Nasjonalforsamlingen har makt til å fjerne statsministeren eller et regjeringsmedlem når som helst. Tidligere måtte en etterfølger først være på plass. Nasjonalforsamlingen må også bekrefte utnevnelser til Sør-Koreas høyesterett.

Valg

Parlamentsvalget i Sør-Korea i 2012
Parlamentsvalget i 2012 ble avholdt 11. april 2012.

Mandatfordeling etter valget 2012(U = uavhengige, S = sosialdemokrater)

Parlamentsvalget i Sør-Korea i 2008
Parlamentsvalget i 2008 ble avholdt 9. april 2008.
 
Mandatfordeling etter valget(U = Uavhengige, S = Sosialdemokraisk)

Historie

Den første republikken (1948-1960)
Det første valget til nasjonalforsamlingen skjedde under overoppsyn av FN 10. mai 1948. Den første sørkoreanske republikken ble etablert 17. juli 1948 da den nye nasjonalforsamlingen godkjente landets første konstitusjon. Nasjonalforsamlingen valgte også den første sørkoreanske presidenten, 10. mai 1948, Syngman Rhee.

Referanser

 U.S. Library of Congress Country Studies

Eksterne lenker
  Sør-Koreas nasjonalforsamling

Sørkoreanske myndigheter
Nasjonale parlamenter